**Velemjáró Alapítvány**

2225 Üllő, Puskás Ferenc utca 3.

**2014. évi**

**KÖZHASZNÚSÁGI JELENTÉSE**

Budapest, 2015. május 21.

1. **SZÁMVITELI BESZÁMOLÓ**

A kettős könyvvitelt vezető „Velemjáró” Alapítvány 2014. évben gazdálkodásáról a számviteli törvénynek és a kapcsolódó előírásoknak megfelelve közhasznú egyszerűsített éves beszámolót állított össze. A mérleg főösszege 748 eFt, a saját tőke 748 eFt. A részletes kimutatás jelentésünk 1.sz.melléklete, mely a mérlegből és a közhasznú szervezeti eredménykimutatásból, valamint tájékoztató adatokból áll.

1. **KIMUTATÁS A KÖLTSÉGVETÉSI TÁMOGATÁS FELHASZNÁLÁSÁRÓL**

A „Velemjáró” Alapítvány 2014. év folyamán nem kapott költségvetési támogatást.

1. **VAGYONFELHASZNÁLÁSSAL KAPCSOLATOS KIMUTATÁS**

Bevételek

A 2014-es évben a bevételek meghaladták a kiadásokat. Az évet 748 eFt pénzkészlettel, és 366 eFt nyereséggel zárta az alapítvány.

Az Alapítvány összes bevétele 2014-ben 7.301 eFt volt. Bankkamat fomájában 1 eFt volt az elszámolt bevétel.

A célmegjelölés nélküli 6.914 eFt bevételből 6.379 eFt érkezett magánszemélyektől, és 535 eFt gazdálkodó szervezetektől. Az SZJA 1% felajánlásokból 386 eFt került jóváírásra.

Kiadások

Az Alapítvány összes kiadása 2014-ben 6.935 eFt volt.

Közhasznú tevékenységhez kapcsolódóan 6.740 eFt került kifizetésre a Magyar Református Cursillo Mozgalom tagjai által szervezett Cursillos hétvégékre. A működési költségek 195 eFt-ot tettek, melyek a könyvelési díjból, bankköltségből és egyéb anyagjellegű szolgáltatásból tevődnek össze.

|  |  |
| --- | --- |
| Bevételek | Összeg (Ft) |
| Gazdálkodó szervezettől kapott támogatás | 535.000 |
| Magánszemélyektől kapott támogatás | 6.379.000 |
| SZJA 1% | 386.000 |
| Kapott banki kamat | 1.000 |
| **Összesen:** | **7.301.000** |

|  |  |
| --- | --- |
| Kiadások | Összeg (Ft) |
| Közhasznú tevékenységhez kapcsolódó ráfordítás | 6.740.000 |
| Működési költség | 195.000 |
|  *Ebből könyvelési díj* | *150.000* |
|  *Ebből bankköltség* | *38.000* |
|  *Ebből anyagjellegű szolgáltatás* | *7.000* |
| **Összesen:** | **6.935.000** |

1. **CÉL SZERINTI JUTTATÁSOK KIMUTATÁSA**

A „Velemjáró” Alapítvány 2014-ben 12 alkalommal támogatta a Magyar Református Cursillo Mozgalom tagjai által szervezett cursillo tanfolyamot, mely Berekfürdőn (03.13-16. és 11.27-30.), Balatonszárszón (04.10-13. és 11.20-23.), Sátoraljaújhelyen (04.24-27.), Monoszlón (05.22-25. és 10.23-26.), Nyárlőrincen (05.29-06.01. és 10.09-12.), Püspükszentlászlón (07.17-20.), Szalafőn (09.11-14.), Terényben (09.18-21.) került megrendezésre. Ezen alkalmak révén 2014-ben 315fővel (209 nő és 106 férfi) 1878-ra gyarapodott a Magyarországon Református Cursillót végzettek létszáma. A Cursillos hétvégéket az év során a Református Cursillo Mozgalom 97 tagja szervezte, és a Magyarországi Református Egyház 19 lelkésze közreműködött.

A résztvevők térítésmentesen vehettek részt a háromnapos tanfolyamon, ezért a Velemjáró Alapítvány támogatást nyújtott a tanfolyamokhoz kapcsolódó ellátásra, ezen belül szállásra, terembérletre, étkeztetésre.

A tevékenység az alapszabályban lefektetett céloknak megfelelően történt és eredményesnek értékelhető.

1. **A KÖZPONTI KÖLTSÉGVETÉSI SZERVTŐL, ELKÜLÖNÍTETT ÁLLAMI PÉNZALAPTÓL, A HELYI ÖNKORMÁNYZATTÓL, KISEBBSÉGI TELEPÜLÉSI ÖNKORMÁNYZATTÓL, A TELEPÜLÉSI ÖNKORMÁNYZATOK TÁRSULÁSAITÓL ÉS MINDEZEK SZERVEITŐL KAPOTT TÁMOGATÁS MÉRTÉKE**

A Velemjáró Alapítvány a címben jelzett szervektől 2010-2014 időszakban nem részesült támogatásban.

1. **AZ ALAPÍTVÁNY VEZETŐ TISZTSÉGVISELŐINEK NYÚJTOTT JUTTATÁSOK ÉRTÉKE, ÖSSZEGE**

A Velemjáró Alapítvány kuratóriumának elnöke és tagjai, felügyelőbizottságának elnöke és tagjai feladatukat önkéntesen, társadalmi munkában végzik, ezért díjazásban, juttatásban, költségtérítésben a 2010-2014. időszakban nem részesültek sem természetben, sem pénzbeli formában.

1. **AZ ALAPÍTVÁNY KÖZHASZNÚ TEVÉKENYSÉGÉRŐL SZÓLÓ RÖVID TARTALMI BESZÁMOLÓ**

Az Alapítványt az alapító 2007. május 29-én kelt alapító okirattal hozta létre.

Az Alapítvány a közhasznú szervezetekről szóló 1997. évi CLVI. törvény 26. §.-ának c) pontjában felsorolt alábbi közhasznú tevékenységeket végzi:

* Az alapítvány a keresztyén vallási kultúra értékeinek megóvása érdekében tevékenykedik, megvalósítva ezzel a kulturális örökség megóvása érdekében kifejtett közhasznú tevékenységet (5., 6. pontok).
* Egészségmegőrzés, betegségmegelőzés, gyógyító-, egészségügyi rehabilitációs tevékenység (1.pont).
* Oktatási és ismeretterjesztési tevékenységet folytat (4.pont)
* A magyarországi nemzeti és etnikai kisebbségekkel, valamint a határon túli magyarsággal kapcsolatos közhasznú tevékenységet fejt ki (13.pont).
* A nemzeti kulturális örökség védelme, műemlékvédelem (7.pont)

Az alapítvány fő célkitűzése a keresztyén hagyományokon alapuló nemzeti és vallásos értékek ápolása, gondozása. A református hit, a keresztyén értékrend megismertetése, terjesztése és elmélyítése Magyarországon. A lelki egészség védelmére/megőrzésére irányuló egészségfejlesztési és megelőzési programok.

További céljai figyelemmel kísérni a határon túli református magyarság helyzetét, életkörülményeit és támogatást kíván nyújtani számukra; valamint az alapítvány támogatni kívánja református épületek felújítását, illetve intézmények működését.

A Velemjáró Alapítvány 2014-ben vállalkozási tevékenységet nem folytatott.

Kelt: Budapest, 2015. május 21.

……………………………………………………………………….

A kuratórium képviselője